Table of Contents

Predslov

Čo je Akáša?

Ako Akáša vyzerá?

Je Akáša zaraďovaná pod ezoteriku? Čo je ezoterika?

Čo je hermetika? Prečo ju spomíname?

Čo je transmutácia a ako súvisí s Akášou?

Má Akáša svojich strážcov a knihovníkov?

Koho je možné nájsť v Akáši? Existujú dobré a zlé bytosti?

Ako vyzerajú akášické bytosti?

Akým jazykom komunikujú vyššie bytosti?

Môže sa bytosť z astrálneho priestoru zhmotniť v našej „realite“?

Ako dokážu bytosti byť na viacerých miestach naraz?

Kto môže navštíviť Akášickú knižnicu?

Vstupovať do Akáše so sprievodcom alebo bez?

Ako môžu akášické záznamy vyzerať? Menia svoju podobu?

Môžem v Akáši stretnúť zosnulých?

Akú rolu zohrávajú anjelskí strážcovia?

Je Akáša prepojená so snami?

Môžu akášické bytosti byť prítomné s nami počas dňa?

Existuje univerzálny, jednoduchý postup ako sa do Akáše dostať?

Je potrebné sa ukotviť/uzemniť pred vstupom do Akáše?

Je nutná vstupná modlitba?

Dokáže bytosť ostať plne prepojená s Akášou?

Ako sa dostať pomocou meditácie do Akáše?

Existujú nejaké vstupné slová, ktoré je možné použiť ako kľúč pri vstupe?

Musím sa pred a po vstupe do Akáše nejako duchovne očistiť?

Existuje spojitosť medzi čakrami a Akášou?

Je automatická kresba alebo automatické písmo spájané s akášickými záznamami?

Čo sú vesmírne zákony? Ako ich využívať? Aký majú súvis s Akášou?

Je vstup do Akáše bezpečný?

Nemôžem pokaziť niečo vstupom do Akáše?

Nezmením svoju budúcnosť vstupom do Akáše?

Má Akáša svoje nástrahy?

Môže sa stať, že sa z Akáše nebudem vedieť vrátiť späť?

Akým spôsobom môžem hľadať v Akáši odpovede?

Prečo mi Akáša nechce ukázať odpoveď na otázku?

Na čo všetko sa môžem pýtať Akáše? Ako otázky položiť?

Je možné stiahnuť si (do svojej mysle) celý svoj záznam?

Akým spôsobom je možné záznamy čítať?

Viem sa cez Akášu liečiť? Existujú nejaké seba liečiace cvičenia?

Je možné nahliadnuť do záznamov iného človeka?

Môžem ovplyvniť svoj záznam?

Môžem zasahovať do záznamu iného človeka?

Pracujú jasnovidci s akášickými záznamami?

Musí byť človek dospelý, ak chce s Akášou pracovať?

Je veštenie formou čítania akášických záznamov?

Môže sa záznam z Akáše zmeniť? Ak áno, kedy k tomu dochádza?

Ak si človek dá čítať z akášických záznamov od viacerých osôb, môže dostať rozličné odpovede?

Môže dôjsť k nesprávnej interpretácii záznamu, jeho skresleniu?

Môžem do Akáše vstupovať kedykoľvek?

Ako plynie čas v akášickom priestore?

Môžem od Akáše žiadať, aby mi ukázali záznamy, ktoré mi prinesú finančnú hojnosť?

Je možné nazvať Akášu „školou“? Čo nás dokáže naučiť?

Viem si v Akáši pozrieť aj záznamy neživých vecí, napr. určitých budov alebo miest?

Viem sa skrz Akášu dostať k minulým životom?

Ako to vyzerá, ak Akáša nechce povoliť vstup k nejakému záznamu? Z akého dôvodu sa to deje?

Ako súvisí intuícia s Akášou?

Je možné overiť si pravdivosť informácií vytiahnutých z Akášických záznamov?

Môžu negatívne emócie (hnev, strach, obavy) alebo užívanie omamných látok skresliť záznamy?

Čo znamenajú solfeggio frekvencie? Dajú sa počuť? Ako ich využívať?

Máme predurčený osud? Vieme svoj osud zmeniť?

Existujú nejaké zákazy, ktoré v Akášickom priestore platia?

Má Akáša svojho „riaditeľa“ alebo „šéfa“ pod ktorého spadá?

K čomu je dobré vedieť čítať z Akáše? Kam smeruje táto cesta?

Ako zistím, že idem správnou cestou? Cestou osvietenia?

Môžem sa v Akáši ocitnúť omylom?

Dokážem sa dostať aj k záznamom zvierat? Je to v niečom prospešné?

Môžem sa v akášickom priestore stretnúť s iným človekom, ktorý vyhľadal ten istý záznam?

Existujú záznamy, ktoré nie sú dostupné pre nikoho? Ak áno, z akého dôvodu?

Rozdiel medzi vyššou a nižšou sférou?

Je potrebné si pred vstupom do Akáše niečo naštudovať?

Dokážem zistiť z Akáše rodové kliatby, zlú karmu alebo karmické vzťahy? Je možné sa od týchto vecí odpútať?

Ako funguje energia v astrálnom svete?

Kto je energetický upír? Čo môže spôsobiť? Nachádzajú sa energetickí upíry aj v Akáši?

Ako pretrhnúť energetické putá s inou osobou, ktorá nás oberá o energiu?

Ako si ustrážiť energiu pred inými?

Je pravdou, že nie sme schopní stiahnuť si do hlavy celý svoj záznam?

Akými spôsobmi sa môžeme chrániť pred zlými bytosťami?

Ako viera ovplyvňuje vstup do Akášických záznamov? Má nejaký vplyv?

Je potrebné vstupovať do Akáše s konkrétnym cieľom a zámerom alebo je možné po Akáši „blúdiť“?

Ako zistím, či myšlienky, ktoré prijímam sú od vyšších alebo nižších bytostí?

Sú záblesky svetielok, ktoré občas vidíme v odrazoch, znamením, že vyššia bytosť je prítomná?

Akým spôsobom môžeme o znamenie požiadať?

Vieme sa dostať do počiatkov záznamov Akáše? K vzniku akášických záznamov?

Existuje paralelný vesmír?

Existujú iné dimenzie a univerzá?

Existujú predmety, ktoré pomáhajú jednoduchšie nadviazať kontakt s astrálnym a Akášickým svetom?

Akú úlohu zohrávajú kamene (polodrahokamy a drahokamy) v našom živote? Môžu slúžiť ako ochrana?

Môže sa dobrá bytosť z Akáše stať zlou a naopak?

Akú úlohu zohráva smrť?

Je počet reinkarnácií na osobu obmedzený alebo to vychádza z iných faktorov?

Stretávam sa pri reinkarnáciách s tými istými osobami, ktoré boli v predošlých životoch?

Súvisí astrálne cestovanie s Akášou?

Čo je spánková paralýza? Čo sa počas nej môže diať?

Ak mám pocit, že ma niekto z inej sféry sleduje, ako to mám riešiť?

Existujú aj duchovia? O akú formu bytostí ide?

Ako sa zbavím ducha, ktorí robí napriek?

Prečo duchovia lipnú na nejakom konkrétnom mieste? Ako im pomôcť?

Je pravdou, že priestor Akáše si môžem prispôsobovať/meniť vizualizáciu?

Ak sa s Akášou neviem spojiť, kto mi v tom môže pomôcť? Koho požiadať o pomoc?

Môže sa stať, že sa v Akáši niečo pokazí? Že sa zastaví jej chod?

Prečo prežívame déjà vu?

Čo sa deje s človekom v prípade samovraždy?

Je pravdou, že niektoré typy chorôb nie sú výsledkom karmy, ale je to súčasť cesty osvietenia?

Existuje prepojenie empatie a Akáše?

Môžu sa z nás stať vyššie bytosti?

Keď získam od Akáše odpoveď, ktorá sa mi nepáči alebo s ňou nesúhlasím, môžem zostať nečinný v riešení pozemských záležitostí?

Sú filmy, seriály alebo knihy inšpirované Akášou?

Dá sa pomocou astrálu alebo akášického priestoru vyriešiť vzniknutý konflikt alebo vzťahový problém?

Čo je kinéza?

Ako vplývajú geopatogénne zóny na život?

Sú akášické výlety skutočným dobrodružstvom?

Záver

Slavomír Suja & Monika Jendrálová

ODHAĽOVANIE TAJOMSTIEV AKÁŠE

OTÁZKY A ODPOVEDE

Technická spolupráca: Viktória Ondrejkovičová, Karol Kitlei

Vydalo: Mladá éra autorov nového tisícročia /MEA2000/ o. z.

©Všetky autorské práva vyhradené

ISBN 978-80-560-0384-8

Predslov

Ak sa snažíme pochopiť príliš veľa vecí naraz, môže sa stať, že sa nám to vymkne z pod kontroly. Niekedy nejde o množstvo poznatkov, ale skôr o ich zmätenosť a nejasnosti medzi rôznymi zdrojmi. Vidíme to vo všetkých sférach života, najmä v tej novinárskej. Každý novinár zozbiera svoje poznatky, pochopí zo svojho uhla pohľadu a následne o tom napíše článok. Ak napíšu článok na jednu tému viacerí reportéri, tak je vidieť výrazné rozdiely medzi „faktami“. Prečo to tak je? Lebo každý „fakt“ bude stále chápaný iba z jedného uhla pohľadu. Neznamená však, že ani jeden z nich nemá pravdu. Možno majú pravdu všetci!

Zdôrazňujeme to pre lepšie chápanie toho, čo budeme opisovať v tejto knihe. Snažili sme sa našim čitateľom, záujemcom o duchovnú sféru, ezoterickým nadšencom a akášickým návštevníkom vyhovieť, ale nevedeli sme ako to urobiť. Nápad na túto knihu vznikol v podstate za pochodu, kedy sme pochopili, že forma otázok a odpovedí je tou správnou cestou a jednoduchou na pochopenie. Ak by sme to mali písať formou príbehu, tak nie každý by to pochopil a aj ťažšie by sa hľadali súvislosti. Vsadili sme karty, v tomto prípade knihu, na prehľadnosť a pod každou otázkou nájdete odpoveď na podnetné otázky. Niektoré sú všeobecnejšie, ostatné sa priamo týkajú určitého problému, javu.

Všetky odpovede a poznatky spomínané v tejto knihe sa môžu odpoveďami od iných akášických cestovateľov líšiť. Nechceme zavádzať ani pretláčať svoje názory. Ponúkame odpovede na nezodpovedané otázky. To všetko na jednom mieste, v tejto knihe.

S úctou autori

Čo je Akáša?

Akáša je astrálny priestor existujúci na najvyšších vibračných a frekvenčných poliach. Všeobecne platí, že všetko vibruje na určitej frekvencii a vibrácii. Čím vyššia vibrácia, tým sa viac dostávame do nehmotnejších rovín. Kvôli rozsiahlosti akášických záznamov tam nájdete nielen záznamy mnohých duší z minulosti, súčasnosti, ale aj rôznych možných spôsobov budúcnosti. Okrem iného na vás čakajú prechody do iných dimenzií alebo vesmírov. Rozsiahlosť tohto priestoru by sa dala nazvať nekonečnou, keďže prepája univerzá a nikto nevie, kde je začiatok a koniec.

Ako Akáša vyzerá?

Vesmírna knižnica nemá pevne stanovený tvar. Je to priestor tvorený energiou, tak by sa mal vnímať ako zhluk nerozlíšiteľnej energie, prúdiacej rovnako ako rieky či búrkové mračná. Avšak hmota a hmotné telá sú viazané vizualizáciou, preto sa tento priestor prispôsobuje vnímaniu každého jedného jedinca, prichádzajúceho do sféry kolektívneho vedomia. Niekto, kto veľmi rád trávi čas v knižniciach, môže tento priestor vnímať ako nádhernú obrovskú knižnicu. Každá kniha bude podľa jeho vizualizácie tvoriť jeden záznam. Niekto zas preferuje prírodu, preto pri tomto jedincovi sa Akáša prispôsobí do podoby včelích plastov alebo listov. Ďalší návštevník je v hmotnom svete znalý informačných technológií, tak pri ňom sa kolektívne vedomie ukáže ako nekonečný rad počítačov. Možností je naozaj neúrekom.

Je Akáša zaraďovaná pod ezoteriku? Čo je ezoterika?

Ezoterika je filozofia, ktorá má v sebe istý životný smer. Smer hľadania odpovedí na otázky o živote, duchovne, hmote, ale i o smrti, a posmrtnom živote. Filozofia ezoteriky núti každého jedinca hľadať svoj smer a svoju pravdu. Avšak na druhej strane rešpektuje iný názor a inú cestu. Dáva možnosť hľadať svoje individuálne možnosti smerovania k prebudeniu, nájsť svoju vlastnú cestu prebudenia, zistiť pravdu o sebe a svojich minulých životoch, naučiť sa všetko potrebné, aby duša rástla. To však nie je všetko! Ukazuje, že spôsob pozerania a nahliadania na realitu nie je ucelený. Dáva nám návod, ako zájsť za závoj „reality“, poskytuje šancu odhaliť nekonečnú rozsiahlosť dimenzií, svetov a vesmírov. Cieľom je dosiahnuť osvietenie - stav, kedy nebude potrebná ďalšia reinkarnácia. Takže pri zrátaní všetkých súčtov, nie tých matematických, Akáša priamo súvisí s ezoterickou náukou hľadania odpovedí.

Čo je hermetika? Prečo ju spomíname?

Hermetika je jedna z filozofií ezoterickej cesty. Hermetici boli prvotnými alchymistami, astrológmi a psychológmi. Z astrológie sa vyvinula dnešná astronómia, z alchýmie súčasná chémia, z mystickej psychológie súčasné psychologické učenie. Učenie šíril mudrc, mág, filozof Thoth, inde nazývaný aj Hermes Tresmagistros. Aj keď môže byť nasledujúce tvrdenie vzdialené pravde, v období dvoch veľkých civilizácií, Thoth hlásal svoje učenie do sveta a mohlo to byť viac reinkarnácii súčasne. Ďalšou možnosťou je, že Thoth dosiahol potrebný stupeň prebudenia, čo spôsobilo transmutáciu hmoty na energiu. To spôsobilo, že sa stal jednou z vyšších bytostí. To sa už dnes zrejme nedozvieme. Podstatnou časťou sú jeho zápisky. Spísal niekoľko diel. Medzi hlavnými spomenieme: Smaragdové dosky, Corpus Hermeticum, Liber Hermetis a ďalšie.

Čo je transmutácia a ako súvisí s Akášou?

Transmutácia sa mylne radí medzi alchýmiu. Tento omyl vznikol vďaka jednému z diel Johna Deeho. Išlo o nesprávnu interpretáciu súvislosti spísaných v diele. Pojem transmutácia neznamená premenu kovu na zlato, ale zmenu vibrácií z hmotného na jemnohmotné, existujúce v najvyšších úrovniach frekvencií a vibrácií. Prejsť transmutáciou znamená dosiahnuť dokonalý stav existencie na najvyšších sférach. Celý názov je duševná transmutácia.

Má Akáša svojich strážcov a knihovníkov?

Áno má. Záznamy Akáše sú rozsiahle a duše vstupujúce do tohto priestoru skúšajú hľadať skratky k informáciám. Ak sa duša snaží pomocou Akáše dostať k hmotným statkom, tak strážcovia a knihovníci sú pripravení zasiahnuť. Okrem toho určité udalosti zaznamenané vo vesmírnej knižnici majú extrémnu intenzitu a prepájajú sa s každou živou bytosťou vo vesmíre. Ak by duša, hľadajúca svoje minulé životy, zbadala všetky hrôzy danej doby, a prežila by v rámci niekoľkých sekúnd každú jednu bolesť, nemusela by to uniesť. Mala by traumu na niekoľko životov s následkom, že by odmietala do záznamov vkročiť či dokonca opustiť hmotný svet.

Koho je možné nájsť v Akáši? Existujú dobré a zlé bytosti?

Samozrejme, že existujú aj dobré a zlé bytosti. Podľa hermetického axiómu každý pól má protipól. To platí aj pre vyššie bytosti obývajúce akášické záznamy. Vesmír musí byť v rovnováhe, lebo bez tmy by neexistovalo svetlo a naopak. Avšak éterický priestor obývajú aj bytosti na nižšej vibračnej úrovni bytia bez hmotného tela. Tieto bytosti sa živia energiou a hľadajú spôsob ako si ho zabezpečiť dlhodobo. Takto vlastne prenikajú do hmotného sveta. Neopatrný návštevník Akáše si môže odniesť suvenír, ktorý nie je príjemný. Všetky tie takzvané mýtické bytosti ako sú vlkolaci, upíry, škriatkovia, víly či ďalšie, sú len prejavom éterických nižších bytosti, sídliacich v hmotnom tele, využívajúc energiu nielen duše, ale aj okolia, ktoré sa dostáva do bezprostredného kontaktu s pôsobením bytostí. Najdôležitejšie je uvedomiť si, že ste nabrali parazita. Jedine vedomou snahou o ovládanie parazita sa môžete tejto bytosti zbaviť, znechutiť jej prístup energie do takej miery, až sama sa odpojí.

O energetických upíroch a pretrhnutí pút, ktoré z nás vysávajú energiu, budeme ešte hovoriť.

Ako vyzerajú akášické bytosti?

Či už sú to sprievodcovia, vyššie svetlé bytosti, vyššie tmavé bytosti - všetky uprednostňujú neutrálny vzhľad. Nemajú žiaden konkrétny tvar, ale ukazujú sa ako energetická postava. Odlišujú sa jedine farbou ich energie. Až keď je to nevyhnutné, napríklad pri ovplyvnení udalostí v hmotnom svete, prijímajú vzhľad, ktorý sa prispôsobí okoliu. Sú známe prípady, keď sa vyšší objavili v ľudskej podobe. Určite sa vám do uší dostali príbehy o ľuďoch, ktorí si napríklad chceli zobrať život a pri nich sa objavila znenazdania ľudská bytosť, ktorá ku nim vrúcne prehovorila, a nakoniec všetko malo šťastný koniec. Pri chvíľke nepozornosti sa táto bytosť stratila, čo vytvorilo dojem, že to, čo sa stalo, bola len halucinácia.

Výnimkou sú paraziti. Tí vzhľad nemenia. Nesnažia sa ukryť či inak prispôsobiť. Keď infikujú dušu, prebývajú v hmotnom tele, ktoré pôsobí ako maska. To, že nejde iba o dohady, si môžeme všimnúť pri vymetaní duchov alebo exorcistických procesoch. Často ide o hodiny, dokonca dni strávené nad hmotným telom, kde sa pomocou mantier, modlitieb a iných exorcistických praktík snažia kňazi, mágovia, liečitelia a iné povolané bytosti vyhnať týchto parazitov z tela. Je to náročný proces. Parazit dodáva telu silu a človek nevedomý parazitujúceho spolubývajúceho sa dočasu cíti mocne a silno, kým ho to nezačne premáhať.

Akým jazykom komunikujú vyššie bytosti?

Vyššie bytosti uprednostňujú takzvaný enochiansky jazyk. V 18. storočí znovuobjavili tento spôsob komunikácie dvaja špiritisti -John Dee a Edward Keley, ktorý zároveň pôsobil ako médium. Skrz neho ukazovali a písali vyššie bytosti symboly, označovali hierarchiu jednotlivých vyšších, a predstavovali 48 základných kľúčov dôležitých pre komunikáciu a nadviazanie spojenia s astrálnou sférou. Existuje 24 symbolov pre toto písmo. Správne sa píšu z prava do ľavej strany. Niektoré symboly sú pre použitie rovnaké ako u abecedy. Nemusíte sa však báť, že ich nepochopíte alebo že im nebudete rozumieť. Dokážu sa prispôsobiť nášmu materinskému jazyku, a dokonca majú svojský humor. Nemajú radi iróniu.

Môže sa bytosť z astrálneho priestoru zhmotniť v našej „realite“?

Samozrejme. Niekedy, ak je potrebné zasiahnuť priamo, môžu na seba vziať podobu a prevziať hmotu. Takto dokážu ovplyvniť udalosti, ktoré by inak dopadli úplne mimo ich kontrolu. Taktiež niektorí vyšší, ak porušia zákony vesmíru, môžu byť poslaní na niekoľko životov do hmotnej sféry. Avšak stále aj napriek ich hmotnému telu ich jedinec vo svojej blízkosti vníma podvedome. Existujú naozaj krajné prípady, keď sa zhmotnia viditeľne aj pre ostatných. Svedectvá ľudí z mnohých krajín opisujú, že vyšší na seba prevzali podobu ľudskej bytosti, a pomohli im v život ohrozujúcich situáciách, či už to bolo spôsobené vlastnou alebo cudzou chybou. Po tomto zážitku však boli zmätení a nevedeli, či to je skutočnosť alebo zapracovala ich fantázia.

Ako dokážu bytosti byť na viacerých miestach naraz?

Tieto bytosti nevnímajú náš hmotný pojem času. V astrálnom svete čas neexistuje, takže sa dá veľmi ľahko byť na viacerých miestach naraz. Práve vďaka tomuto javu môžeme registrovať vyššie bytosti na viacerých miestach naraz. Niektorí ľudia si myslia, že ak zavolajú na vyššie bytosti, tak ich vyrušia. To však nie je pravda. Vyšší dokážu byť na viacerých miestach naraz, takže určite nevyrušujete. Ale pozor na sarkazmus, to veľmi nemusia.

Kto môže navštíviť Akášickú knižnicu?

Tento priestor môže navštíviť každý, kto nastúpil na cestu prebudenia a skrz záznamy hľadá spomienky na svoje minulé životy, či odpovede na otázku zvládnutia danej skúšky, ktorú má podstúpiť na ceste prebudenia. Vedomé bytosti však musia dodržiavať isté vesmírne zákony a nevyžadovať záznamy súvisiace s ich egom. Jedinec, ktorý ešte nenašiel cestu prebudenia, akášické záznamy nájde len náhodne. Keďže sa v nich nedokáže orientovať, tak je jeho návšteva len veľmi krátka. Môže dôjsť k prípadom, keď sa mu podarí do záznamu dostať a pozrieť si záznam, no nemusí si to pamätať. K tomuto javu dochádza najmä v snoch. Ďalším prípadom sú tí, ktorí sa snažia vedome dostať do Akáše, ale nie sú ešte dostatočne vyspelí na to, aby pochopili to, čo im chce Akáša povedať.

Vstupovať do Akáše so sprievodcom alebo bez?

Nakoľko je tento priestor rozsiahly, lepšou voľbou je zo začiatku spoľahnúť sa na sprievodcu, ktorý pozná každé zákutie a skryté nástrahy astrálneho priestoru. Ak neskúsený nepoužíva amulety či iné ochranné symboly, stáva sa majákom pre tamojšie entity nižšej vibrácie. Deje sa to v prípadoch, keď človek nie je so sebou vyrovnaný a vchádza do Akáše s obavami, strachom a negatívnymi myšlienkami. Najťažšia je prvá cesta. Avšak neskôr, keď je už jedinec natoľko oboznámený s priestorom a podnikol isté kroky, napr. zabezpečenie si amuletov alebo duchovného miláčika, nemusí sa spoliehať na sprievodcu. Pri pocite ohrozenia je amulet stabilizátorom. V astrálnej sfére sa všetky myšlienky zhmotňujú oveľa rýchlejšie, preto by mal do tejto sféry vstupovať človek s čistou mysľou. Tak neskĺznete do nižších úrovní a budete schopní prijímať posolstvá Akáše. Ak by sa vám náhodou podarilo zhmotniť svoje strachy a obavy, je potrebné si to čo najrýchlejšie uvedomiť a vytiahnuť z podvedomia nejakú peknú spomienku, ktorá vo vás vyvolá radosť a príjemné pocity. To spôsobí prehupnutie sa na vyššiu úroveň.

Ako môžu akášické záznamy vyzerať? Menia svoju podobu?

Záznamy sa prispôsobujú vnímaniu našej mysle. Medzi najčastejšími vizualizáciami je Akáša vnímaná ako knižnica s knihami alebo záznamami, ktoré môžu byť v knižnici uložené v podobe zvitkov. Pre duše bližšie späté s prírodou môže byť zaujímavejšou podobou list kvetín alebo dokonca lekná či veľké okvetné listy. Akášické záznamy prispôsobujeme tomu, čo je nám blízke a s čím sa dokážeme stotožniť. Podoby Akáše a jej záznamov sú naozaj rôzne a fantázii sa medze nekladú, veď práve v astrálnom svete sa myšlienky zhmotňujú veľmi rýchlo. Duše využívajú tabule, stĺpy, palmové listy, bubliny alebo sa usadia pohodlne do astrálneho kina a sledujú premietaný dej. Čím častejšie do akášického priestoru budete vstupovať, tým jednoduchšie k vám budú informácie prichádzať. Samozrejme záleží aj od nášho vnútorného rozpoloženia...

Koniec ukážky